Pielikums

APSTIPRINĀTS

ar LU 07.06.2022.

rīkojumu Nr. 1-4/332

**NOTEIKUMI STUDIJU UZSĀKŠANAI VĒLĀKOS STUDIJU POSMOS**

**LATVIJAS UNIVERSITĀTĒ**

**I. VISPĀRĒJIE NOTEIKUMI**

1. Noteikumi reglamentē studiju uzsākšanu vēlākos studiju posmos Latvijas Universitātē, turpmāk – LU.
2. Studiju uzsākšanas vēlākos studiju posmos pamatnoteikumi noteikti Augstskolu likumā un Ministru kabineta noteikumos.
3. Studijas vēlākos studiju posmos var uzsākt personas šādos gadījumos:
	1. pārejot no citas augstākās izglītības iestādes studiju programmas uz tā paša vai zemāka līmeņa LU studiju programmu;
	2. pārejot uz citu tā paša vai zemāka līmeņa LU studiju programmu;
	3. atsākot studijas LU pēc pārtraukuma (eksmatrikulācijas);
	4. turpinot studijas akadēmiskā vai profesionālā bakalaura grāda vai otrā līmeņa profesionālās augstākās izglītības iegūšanai pēc pirmā līmeņa profesionālās augstākās izglītības ieguves;
	5. turpinot studijas pēc kvalifikācijas/grāda ieguves tā paša līmeņa studiju programmā citas kvalifikācijas iegūšanai;
	6. ja LU noteiktā kārtībā ir atzītas ārpus formālās izglītības apgūtas, profesionālajā pieredzē iegūtās zināšanas, prasmes un kompetences vai iepriekšējā izglītībā sasniegti studiju rezultāti.
4. Persona, kura vēlas uzsākt studijas vēlākos studiju posmos, turpmāk – pretendents, var pretendēt tikai uz brīvajām studiju vietām.

**II. PIETEIKŠANĀS STUDIJU UZSĀKŠANAI**

1. Lai pieteiktos studijām vēlākos studiju posmos, pretendents iesniedz pieteikumu (1. vai 2. pielikums) un, ja nepieciešams atzīt studiju kursus, arī pieteikuma pielikumu (3. pielikums):
	1. attiecīgās studiju programmas lietvedim, ja vēlas turpināt studijas pamatstudiju vai augstākā līmeņa studiju programmā (kontaktinformācija atrodama LU mājaslapas sadaļā “Gribu studēt” pie attiecīgās studiju programmas);
	2. Akadēmiskajā departamentā, ja vēlas turpināt studijas doktorantūrā (kontaktinformācija: doktorantura@lu.lv, 67033966);
	3. rezidentūras programmas direktoram, ja vēlas turpināt studijas rezidentūrā (kontaktinformācija atrodama LU mājaslapas sadaļas “Gribu studēt” apakšdaļā “Rezidentūra”).
2. Ārvalstnieki[[1]](#footnote-1) studiju uzsākšanai vēlākos studiju posmos var iesniegt pieteikumu platformā <http://apply.lu.lv> (DreamApply).
3. Pretendents pieteikumam pievieno šādus dokumentus:
	1. personu apliecinoša dokumenta (pase vai personas apliecība) kopiju, uzrādot dokumenta oriģinālu;
	2. iepriekšējo izglītību, uz kuras pamata uzsāktas pārtrauktās studijas, apliecinošu dokumentu un to pielikumu kopijas, uzrādot oriģinālus[[2]](#footnote-2). Šo noteikumu 3.4. un 3.5. punktā noteiktajos gadījumos iesniedz iepriekš iegūto izglītību apliecinošu dokumentu un to pielikumu kopijas, uzrādot oriģinālus[[3]](#footnote-3). Ja minētie dokumenti nav latviešu vai angļu valodā, tad iesniedz notariāli apstiprinātus iepriekš iegūto izglītību apliecinošu dokumentu un to pielikumu tulkojumus latviešu vai angļu valodā. Iepriekšējo izglītību apliecinošos dokumentus neiesniedz, ja pretendents iepriekš studējis LU un ir tiesīgs turpināt studijas vēlākos studiju posmos saskaņotā LU studiju programmā3;
	3. augstākās izglītības iestādes izsniegtu akadēmisko izziņu latviešu valodā (ja pieejama) vai angļu valodā. Ja pretendents vēlas turpināt studijas rezidentūras programmā, papildus iesniedz izziņu no darba devēja par medicīnas iestādē nostrādāto laika posmu, norādot nodaļu/ nozari, kurā darbojies. Pretendenti, kuri iepriekš studējuši LU, akadēmiskās izziņas vietā iesniedz sekmju izdruku no LU Informācijas sistēmas (turpmāk – LUIS) vai studiju kartes kopiju. Minētos dokumentus neiesniedz, ja pretendents iepriekš studējis LU un ir tiesīgs turpināt studijas vēlākos studiju posmos saskaņotā LU studiju programmā 2;
	4. dokumentus, kas apliecina iepriekš apgūto vai atzīto studiju vai pētniecības aktivitāšu saturu:
		1. augstākās izglītības iestādes apstiprinātu katra atzīstamā studiju kursa aprakstu latviešu vai angļu valodā, ja tie pilnā apjomā nav pieejami augstskolas mājaslapā vai LUIS. Ar studiju programmas direktora piekrišanu studiju kursu aprakstus var pieņemt arī citā valodā. Minētos dokumentus neiesniedz, ja pretendents iepriekš studējis LU un ir tiesīgs turpināt studijas vēlākos studiju posmos saskaņotā LU studiju programmā3;
		2. ja pretendents vēlas turpināt studijas doktora studiju programmā, papildus studiju kursu aprakstiem iesniedz apliecinājumu par pētniecības aktivitātēm (dalība zinātniskajās konferencēs, publikāciju sagatavošana un iesniegšana publicēšanai, dalība pētniecības projektos, promocijas darba izstrāde);
		3. Ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanas komisijas (turpmāk – Komisija) lēmumu 3.6. punktā noteiktajā gadījumā;
	5. reģistrācijas maksas apmaksas apliecinājumu saskaņā ar LU rīkojumu “Par reģistrācijas maksas noteikšanu uzņemšanā”.
4. Pieteikumu un tam pievienotos dokumentus iesniedz līdz kārtējā semestra reģistrācijas nedēļas pirmajai dienai. Plānojot grupveida uzņemšanu, iespējams noteikt atsevišķu dokumentu pieņemšanas termiņu.
5. Pretendenti, kuriem nepieciešams noformēt uzturēšanās atļauju, piesakās trīs mēnešus līdz reģistrācijas nedēļas pirmajai dienai.
6. Fakultātes dekāns izņēmuma kārtā ir tiesīgs atļaut pieņemt dokumentus no pretendentiem pēc šo noteikumu 8. un 9. punktā noteiktā termiņa, nosakot individuālu iepriekš apgūto studiju kursu atzīšanas un imatrikulācijas termiņu, kas nav ilgāks par vienu mēnesi.
7. Pieteikumu var iesniegt:
	1. pretendents personīgi vai pretendenta pilnvarota persona;
	2. elektroniski parakstītu dokumentu veidā, sūtot tos e-pastā programmas lietvedim vai Akadēmiskajam departamentam, ja pretendents vēlas turpināt studijas doktora studiju programmā;
	3. ierakstītā pasta sūtījumā.
8. Ja dokumenti iesniegti šo noteikumu 6., 11.2., 11.3. punktā norādītajā veidā, oriģinālus pretendents uzrāda, reģistrējoties studijām. Ja pretendents nevar uzrādīt izglītības dokumentu oriģinālus, to kopijām jābūt notariāli apliecinātām.
9. Pretendentu iesniegtos dokumentus reģistrē atbilstoši Dokumentu pārvaldības noteikumiem LU.

**III. LĒMUMA PIEŅEMŠANA**

1. Šo noteikumu 5. punktā minētā atbildīgā persona vai struktūrvienība, saņemot pretendenta dokumentus:
	1. pārbauda pievienoto dokumentu atbilstību prasībām un brīvās studiju vietas atbilstošajā studiju programmā;
	2. informē, ka saskaņā ar LU maksas pakalpojumu cenrādi, kas tiek apstiprināts katru akadēmisko gadu, veicams maksājums par kursu atzīšanu, norādot termiņu, līdz kuram iesniedzams apmaksas apliecinājums. Pretendentam vēršoties pie dekāna, iespējams lūgt atbrīvojumu no maksas par studiju kursu atzīšanu;
	3. saņemot apmaksas apliecinājumu vai atbrīvojumu no šī maksājuma, dokumentus nosūta studiju programmas direktoram vai atbilstošai Komisijai studiju kursu atzīšanas veikšanai saskaņā ar Nolikumu par ārpus formālās izglītības apgūto vai profesionālajā pieredzē iegūto zināšanu, prasmju, kompetenču, iepriekšējā izglītībā sasniegtu studiju rezultātu atzīšanu un akadēmiskās darbības pielīdzināšanu Latvijas Universitātē un Studiju kursu un ārpus formālās izglītības apgūto vai profesionālajā pieredzē iegūto zināšanu, prasmju un kompetences un iepriekšējā izglītībā sasniegtu studiju rezultātu atzīšanas noteikumiem Latvijas Universitātē;
	4. nosūta studiju programmas direktoram priekšlikumu imatrikulācijas rīkojuma sagatavošanai atbilstoši 15. punktam, ja pretendenta pieteikums atbilst 3.6. punktā noteiktajam gadījumam.
2. Pēc lēmuma par studiju kursu atzīšanu pieņemšanas studiju programmas direktors līdz reģistrācijas nedēļas beigām (vai dekāna noteiktajam datumam) pretendenta Pieteikuma veidlapā norāda ieteikumu fakultātes dekānam (doktorantiem un rezidentiem – attiecīgās zinātņu jomas prorektoram) par studiju turpināšanas iespēju noteiktā pavasara vai rudens semestrī, ievērojot šādus nosacījumus:
	1. pēc imatrikulācijas papildus apgūstamo priekšmetu kopapjoms nedrīkst pārsniegt 20 kredītpunktus (30 ECTS) (neattiecas uz doktora studiju programmām);
	2. studiju gadā iegūstamo kredītpunktu skaits kopā ar papildus apgūstamajiem studiju kursiem nedrīkst pārsniegt 40 kredītpunktus (60 ECTS) (neattiecas uz doktora studiju programmām);
	3. reģistrēšanās studiju turpināšanai atļauta, sākot ar otro studiju programmas semestri.
3. Rīkojums par imatrikulāciju LU noteiktajā kārtībā tiek sagatavots pēc programmas direktora un dekāna priekšlikuma pamatstudiju  un maģistra līmeņa studiju programmās   un  pēc programmas direktora un attiecīgās zinātņu jomas prorektora priekšlikuma – rezidentūras un doktorantūras programmās.
4. Pretendentu imatrikulē LU pēc studiju līguma noslēgšanas un finansiālo saistību nokārtošanas un reģistrē studijām ar akadēmiskā gada atbilstošā semestra pirmo dienu.
5. Ja pretendenta iesniegtā informācija neatbilst šo noteikumu prasībām vai studiju programmā nav brīvu vietu, pretendenta pieteikums studiju uzsākšanai tiek noraidīts (atteikums imatrikulēt). Dekāns (rezidentūras programmas pretendentiem – rezidentūras programmas direktors) nodrošina pretendentam lēmuma izsniegšanu iepriekš saskaņotā veidā, šo faktu dokumentējot atbilstoši Dokumentu pārvaldības noteikumiem LU. Lēmumā norāda:
	1. pretendenta vārdu, uzvārdu, personas kodu;
	2. pretendenta pieteikuma saņemšanas reģistrācijas numuru, datumu un pieteikuma saturu;
	3. pieņemtā lēmuma iemeslus un faktisko un juridisko pamatojumu;
	4. lēmuma apstrīdēšanas kārtību.
6. Noteikumos minētie lēmumi apstrīdami viena mēneša laikā no to spēkā stāšanās dienas, iesniedzot iesniegumu Augstskolu likumā noteiktajā kārtībā.

**IV. PAPILDU PRASĪBU KĀRTOŠANA**

1. Pretendentam ir jānokārto papildu prasības – jāapgūst LU studiju programmā paredzētie studiju kursi, ja iepriekšējā studiju periodā tie nav apgūti vai ir apgūti mazākā apjomā, nekā to nosaka LU studiju programma, un jānokārto pārbaudījumi.
2. Papildu prasības pretendents var nokārtot:
	1. pirms imatrikulācijas LU, kā klausītājs;
	2. pēc imatrikulācijas saskaņā ar individuālo studiju plānu, kuru sagatavo un saskaņo ar studiju programmas direktoru atbilstoši šo noteikumu 15. punktam.
3. Papildu prasību kārtošana ir maksas pakalpojums saskaņā ar LU maksas pakalpojumu cenrādi, kas tiek apstiprināts katru akadēmisko gadu.

**V. STUDIJU TURPINĀŠANA NOSLĒGUMA PĀRBAUDĪJUMU KĀRTOŠANAI**

1. Pretendenti, kuri ir nokārtojuši atbilstošās studiju programmas teorētisko daļu un kuriem nav iestājies tās atzīšanas termiņa noilgums, var turpināt studijas noslēguma pārbaudījumu kārtošanai LU īstenotajās studiju programmās.
2. Pieteikšanās noslēguma pārbaudījuma kārtošanai notiek šādos termiņos:
	1. noslēguma darba izstrādei un aizstāvēšanai – ne vēlāk kā līdz tā semestra reģistrācijas nedēļas beigām, kurā paredzēta noslēguma darba aizstāvēšana;
	2. LU izstrādāta noslēguma darba aizstāvēšanai vai noslēguma eksāmena kārtošanai – ne vēlāk kā četras nedēļas pirms attiecīgā pārbaudījuma.
3. Ja pretendenta iesniegtā informācija neatbilst šo noteikumu prasībām, pretendenta pieteikums tiek noraidīts (atteikums imatrikulēt) ar lēmumu atbilstoši šo noteikumu 18. punktam.
4. Rīkojums par imatrikulāciju LU noteiktajā kārtībā tiek sagatavots pēc programmas direktora un dekāna priekšlikuma pamatstudiju un augstākā līmeņa studiju programmās un pēc programmas direktora un attiecīgās zinātņu jomas prorektora priekšlikuma – rezidentūras un doktorantūras programmās.

1. pielikums

Noteikumiem studiju uzsākšanai vēlākos studiju posmos Latvijas Universitātē





2. pielikums

Noteikumiem studiju uzsākšanai vēlākos studiju posmos Latvijas Universitātē





3. pielikums

Noteikumiem studiju uzsākšanai vēlākos studiju posmos Latvijas Universitātē

|  |  |  |  |  |
| --- | --- | --- | --- | --- |
| PIETEIKUMA REĢ. NR.  |   | / |  |   |
| (dublē pieteikuma reģ. nr.) | *progr. kods* |  | *nr.p.k.* | *datums* |

***Pretendents obligāti aizpilda zilos laukus un sniedz savu priekšlikumu oranžajos laukos!***

**STUDIJU KURSU SARAKSTS ATZĪŠANAI**

|  |  |  |  |
| --- | --- | --- | --- |
| Citā augstākās izglītības iestādē vai iepriekšējos studiju periodos LU apgūtais studiju kurss | LU studiju programmas studiju kurss | Lēmums (Atzīt/Neatzīt/Pārbaudī-jums)  | Papildu informācija, t.sk., ja pārbaudījums, tad studiju kursa nosaukumu, kodu, pārbaudījuma prasības un termiņu, līdz kuram pārbaudījums jānokārto, vai nosacījums, ja lēmums ir ar nosacījumu, vai lēmuma pamatojums, ja lēmums ir negatīvs  |
| Nr.p.k. | Kursa nosaukums latviešu valodā | Apjoms | Kursa kods un nosaukums[[4]](#footnote-4) | ApjomsKP | Progr.daļa (A/B/C) |
| Kursa nosaukums angļu valodā | KP | ECTS |
| 1. |   |   |   |   |    |   |   |   |
|   |
| 2. |   |   |   |   |    |   |   |   |
|   |
| 3. |   |   |   |   |    |   |   |   |
|   |
| 4. |   |   |   |   |    |   |   |   |
|   |
| 5. |   |   |   |   |    |   |   |   |
|   |
| 6. |   |   |   |   |    |   |   |   |
|   |

*Pievieno tik rindas, cik kursi jāatzīst*

|  |  |  |
| --- | --- | --- |
| Sniegto ziņu patiesumu apliecinu:paraksts: |  | Noklikšķiniet vai pieskarieties, lai ievadītu datumu. |
| Atzīšanas lēmumu vēlos saņemt: | ☐ ar e-pasta vēstuli: | Norādiet e-pastu |
|  | ☐ uz oficiālo elektronisko adresi: | Norādiet oficiālo e-adresi |
|  | ☐ personīgi ierodoties LU |  |
|  | ☐ pa pastu: | Norādiet adresi |
|  |  |  |

|  |  |  |  |  |
| --- | --- | --- | --- | --- |
| Kredītpunkti kopā: |  | Maksa par studiju kursu atzīšanu, | summa cipariem EUR: |  |
| Summa vārdiem: |  |

|  |  |  |  |  |  |
| --- | --- | --- | --- | --- | --- |
| Dokumentus pieņēma un pārbaudīja: |   | / |   |  |  Noklikšķiniet vai pieskarieties, lai ievadītu datumu. |
|  | *paraksts* |  | *atšifrējums* |  | *datums* |

|  |  |  |  |  |  |  |
| --- | --- | --- | --- | --- | --- | --- |
| Lēmumu par atzīšanu pieņēma: | Izvēlieties vienumu. |   | / |   |  | Noklikšķiniet vai pieskarieties, lai ievadītu datumu. |
|  |  | *paraksts* |  | *atšifrējums* |  | *datums* |

*Saskaņā ar Augstskolu likuma 26. panta astoto daļu lēmumu viena mēneša laikā no lēmuma saņemšanas dienas Latvijas Universitātes personāls var apstrīdēt Latvijas Universitātes Akadēmiskajā šķīrējtiesā. Saskaņā ar Augstskolas likuma 26. panta devīto daļu personas, kuras nav Latvijas Universitātes personāla sastāvā, lēmumu viena mēneša laikā no lēmuma saņemšanas dienas var apstrīdēt Latvijas Universitātes rektoram.*

1. Ārvalstnieki – personas, kuras nav Latvijas Republikas pilsoņi vai nepilsoņi, kā arī personas, kurām nav izsniegtas pastāvīgās uzturēšanās atļaujas Latvijas Republikā. [↑](#footnote-ref-1)
2. Attiecas uz pretendentiem, kuri iepriekš studējuši LU saskaņotā programmā un vēlas turpināt studijas vēlākos posmos programmā, kas ir saskaņota ar iepriekš apgūto programmu. Saskaņoto programmu sarakstu un prasības nosaka ar LU rīkojumu. [↑](#footnote-ref-2)
3. Personas, kuras iepriekšējo izglītību ieguvušas ārvalstīs, pievieno AIC atzinumu par iepriekšējās izglītības dokumentu un pirms pieteikšanās studijām veic ārvalstīs izsniegtā izglītības dokumenta legalizāciju saskaņā ar Dokumentu legalizācijas likumu. [↑](#footnote-ref-3)
4. Izvēlas kursus no LU studiju programmas plāna LUIS vai mājaslapā [↑](#footnote-ref-4)